DOI - Jason Borg .td_uid_2_60b9cb9a47966_rand.td-a-rec-img{text-align:left}.td_uid_2_60b9cb9a47966_rand.td-a-rec-img img{margin:0 auto 0 0} Ġie mniedi dokument ta' linji gwida dwar l-użu xieraq ta' veleni perikolużi. It-tnedija saret mill-Ministru għall-Agrikoltura, is-Sajd, l-ikel u d-Drittijiet tal-Annimali Anton Refalo flimkien mas-Segretarju Parlamentari għall-Protezzjoni tal-Konsumatur u l-Indafa Pubblika Deo Debattista. Dan id-dokument ġie mniedi wara li saret konsultazzjoni pubblika mal-Awtorità ta' Malta għall-Kompetizzjoni u għall-Affarijiet tal-Konsumatur (MCCAA). Matul din t-tnedija ġie spjegat li d-dokument ġie mħejji wara li s-sena li għaddiet il-Kunsill għall-Ħarsien tal-Annimali mmexxi minn Romina Frendo ssottometta lista b'seba' proposti bħala prijoritajiet li għandhom jinkisbu għall-ħarsien tal-annimali, fosthom dik tat-tneħħija ta' veleni perikolużi fis-swieq lokali b'mod wiesa' u li ġieli jkun hemm xi abbużi fl-użu tagħhom. Il-ministeru ħadem flimkien mal-Kunsill għall-Ħarsien tal-Annimali kif ukoll mal-MCCAA biex jiġi identifikat fejn qed ikun hemm użu ħażin tal-velenu tal-bebbux u tinstab triq 'il quddiem. Waqt konferenza tal-aħbarijiet, il-Ministru Anton Refalo tkellem dwar l-importanza tad-djalogu u qal li huwa importanti li jkun hemm konsultazzjoni pubblika kif saret mal-MCCAA. Kompl li l-għan aħħari huwa li jkompli jiġi mħares il-ħarisen tal-annimali. Min-naħa tiegħu, is-Segretarju Parlamentari għall-Protezzjoni tal-Konsumatur u l-Indafa Pubblika Deo Debattista spjega li l-proposti tal-MCCAA sabu l-appoġġ sħiħ tal-imsieħba, l-awtoritajiet u l-għaqdiet mhux governattivi. Iċ-Chairperson tal-MCCAA Helga Pizzuto spjegat kif l-Awtorità tibbaża d-deċiżjonijiet tagħha fuq l-evidenza xjentifika u l-edukazzjoni f'qafas regolatorju effettiv. Ġie spjegat li l-velenu tal-bebbux u l-bugħarwien jistgħu jinxtraw biss minn nies awtorizzati, bħal mhu l-bidwi, biex b'hekk jiġi żgurat li dawk li jixtru dawn il-prodotti jingħataw gwida xierqa dwar l-użu tagħhom u jiġi evitat avvelenament ta' ċertu annimali. .td_uid_3_60b9cb9a47c3e_rand.td-a-rec-img{text-align:left}.td_uid_3_60b9cb9a47c3e_rand.td-a-rec-img img{margin:0 auto 0 0}